armvectores/hy_wikipedia_2023 huggingface dataset:
Ռամսգիտ

Ռամսգիտ (անգլ.՝ Ramsgate), քաղաք Կենտ կոմսությունում, Մեծ Բրիտանիա, մտնում է Թանետ շրջանի կազմի մեջ։


== Աշխարհագրություն ==
Քաղաք-նավակայան Ռամսգիտը գտնվում է Կենտ կոմսության արևելյան մասում` Հյուսիսային ծովի ափին։ Ռամսգիտ ու բելգիական Օստենդե նավակայանների միջև կա նավաստային հաղորդակցություն։ Ռամսգիտի ափով ձգվում է ավազե ծովափ։ Քաղաքի բնակչությունը կազմում է 37.967 մարդ (2001 թվականի տվյալներով)։ Քաղաքի տնտեսության հիմքը կազմում են ձկնորսությունն ու զբոսաշրջությունը։


== Պատմություն ==
Համաձայն ավանդույթի` Ռամսգիտը հիմնվել է 5-րդ դարում այդտեղ հաստատված անգլո-սաքսոնական առաջնորդներ Հենգիստի և Հորսայի կողմից։ 597 թվականին Հռոմից ժամանեց քրիստոնյա քարոզիչ Սբ. Օգոստինոսը։ Դեռ Միջնադարում Ռամսգիտը մտավ 5 նավակայանների (Cinque Ports) միության մեջ։ 1749 թվականին սկսվել է մեծ վերակառուցում ու նավակայանի և Ռամսգիտ նավահանգստի վերականգնում, որը տևել է 100 տարի (ավարտվել է 1851 թվականին)։ Մեծ ռազմական դեր է խաղացել նապոլեոնյան պատերազմների ու 1940 թվականի Դյունկերկյան էվակուացիայի ժամանակ։
Ռամսգիտում շատ տարիներ ապրել է հայտնի հրեա ֆիլանտրոպ Մոզես Մոնտեֆիորեն։


== Քույր քաղաքներ ==
 Ֆրանսիա  Քենֆլան Սենթ Օնորին
 Բելգիա Շիմե
 Դանիա Ֆրեդերիկսուն


== Ծանոթագրություններ ==
Լանսոն Պրովանս

Լանսոն Պրովանս (ֆր.՝ Lançon-Provence), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 8010 մարդ, բնակչության խտությունը` 116.22 մարդ/կմ²։ Բնակավայրը զբաղեցնում է 68.92 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մարսել քաղաքից` 39 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 5560 աշխատունակ (15-64 տարեկան)  բնակիչ, որոնցից ակտիվ էին 4217-ը, իսկ ոչ ակտիվները` 1343։ Ակտիվության ցուցանիշը կազմում է 75,8 %։ 4217 աշխատունակ մարդկանցից աշխատել է 3829 անձ (2037 տղամարդ և 1792 կին)։ Գործազուրկ են եղել 388 անձ (178 տղամարդ և 210 կին)։ 1343 անաշխատունակներից 375-ը եղել են աշակերտներ կամ ուսանողներ, 382-ը` թոշակառուներ, իսկ 586-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալեքսանդրովկա (գյուղ, Լոզովայայի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), գյուղ Ուկրաինայի Խարկովի մարզի Լոզովայայի շրջանում։ Հիմնադրվել է 1885 թվականին։
2001 թվականի տվյալներով Ալեքսանդրովկա գյուղում բնակվում էր 334 մարդ։ Բնակավայրը զբաղեցնում է 0,51 կմ² տարածք։ Բնակչության խտությունը կազմում էր 654,9 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջրային լուծույթ

Ջրային լուծույթ, այն լուծույթն է, որի լուծիչը ջուրն է։ Այն հիմնականում ցուցադրվում է քիմիական հավասարումների մեջ՝ համապատասխան քիմիական բանաձևին ավելացնելով (լ-թ)։ Օրինակ՝ կերակրի աղի կամ նատրիումի քլորիդի (NaCl) լուծույթը ջրի մեջ կներկայացվի Na+(լ-թ) + Cl−(լ-թ)։ Ջրային բառը (որը առաջացել է aqua բառից ) նշանակում է ջրին կապված կամ ջրի մեջ լուծված ։ Քանի որ ջուրը հիանալի լուծիչ է, այն քիմիայի մեջ ամենատարածված լուծիչն է։ Քանի որ ջուրը հաճախ օգտագործվում է որպես լուծիչ փորձերի ժամանակ, լուծույթ բառը վերաբերում է ջրային լուծույթին, եթե լուծիչը նշված չէ։ Ոչ ջրային լուծույթը այն լուծույթն է, որի լուծիչը հեղուկ է, բայց ջուր չէ։


== Բնութագիր ==
Այն նյութերը, որոնք հիդրոֆոբ են («ջրավախ») լավ չեն լուծվում ջրում, մինչդեռ հիդրոֆիլները («ջրասեր») լավ են լուծվում։ Հիդրոֆիլ նյութի օրինակ է նատրիումի քլորիդը։ Ջրային լուծույթում ջրածնի իոնները (H+) և հիդրօքսիդի իոնները (OH−) գտնվում են հավասարակշռության մեջ ([H+][OH−] = Kw = 1 x 10−14 298 K): Թթուները և հիմքերը նույնպես լավ լուծվում են ջրում։ Օրինակ՝ քլորաջրածինը (HCl) ջրածնի իոնի տարանջատման պատճառով ջրում շատ լավ է լուծվում։ Նատրիումի հիդրօքսիդը (NaOH) ուժեղ հիմք է, ջրում լուծվում է տրոհվում հիդրօքսիդ իոնի։
Ջրային լուծույթները կարող են նաև պարունակել հիդրատացված ատոմային ջրածին և հիդրացված էլեկտրոններ։


== Էլեկտրոլիտներ ==
Էլեկտրական հոսանքը արդյունավետ անցկացնող ջրային լուծույթները կոչվում են ուժեղ էլեկտրոլիտներ, մինչդեռ վատ հաղորդիչները համարվում են թույլ էլեկտրոլիտներ։ Այդ ուժեղ էլեկտրոլիտները նյութեր են, որոնք ամբողջությամբ իոնացված են ջրի մեջ, թույլ էլեկտրոլիտները ջրի մեջ իոնացման փոքր աստիճան են ցուցաբերում։ Իոնների՝ լուծիչով ազատ տեղաշարժվելու ունակությունը ջրային ուժեղ էլեկտրոլիտային լուծույթի հատկանիշ է։ Թույլ էլեկտրոլիտի լուծույթում լուծվող նյութերը նույնպես առկա են իոնների տեսքով, բայց միայն փոքր քանակությամբ։
Ոչ էլեկտրոլիտները նյութեր են, որոնք լուծվում են ջրի մեջ, սակայն պահպանում են իրենց մոլեկուլային ամբողջականությունը (չեն տարանջատվում իոնների)։ Օրինակ՝ շաքար, միզանյութ, գլիցերին և մեթիլսուլֆոնիլմեթան (MSM):


== Ռեակցիաներ ==
Ջրային լուծույթներում սովորաբար ընթանում են փոխանակման ռեակցիաներ։ Փոխանակման ռեակցիաները կամ կրկնակի տեղակալման ռեակցիաները, երբ իոնային միացությունների բաղադրիչ մասերը փոխանակվում են մեկը մյուսով՝ առաջացնելով երկու նոր միացություն։
Ջրային լուծույթներում, այս ռեակցիան տեղի է ունենում, երբ երկու ջրային ուժեղ էլեկտրոլիտային լուծույթները խառնվում են և առաջանում է չլուծվող, պինդ նստվածք։ Նյութի ջրում լուծվելու ունակությունը որոշվում է նրանով, թե արդյոք նյութը կարող է գերազանցել ջրի միջմոլեկուլային ուժերը, որոնք առկա են ջրի մոլեկուլների միջև։ Եթե նյութը չունի ջրում լուծվելու հատկություն, այն համարվում է նստվածք։
Իոնափոխանակման ռեակցիաների հավասարումները գրելիս անհրաժեշտ է որոշել նստվածքը։ Նստվածքը որոշելու համար պետք է ծանոթանալ լուծելիության աղյուսակին։  Ամբողջական իոնային հավասարումները և կարճ իոնային հավասարումները օգտագործվում են դիսոցացված իոնները փոխանակման ռեակցիաներում ցույց տալու համար։ Մեկ կամ մի քանի ջրային լուծույթների փոխազդեցության հետ կապված հաշվարկներ կատարելիս, ընդհանուր առմամբ, պետք է իմանալ ջրային լուծույթների կոնցենտրացիան։


== Տես նաև ==
Չեզոքացման ռեակցիա
Էլեկտրոլիտային դիսոցում
Լուծույթներ


== Արտաքին հղումներ ==
Սիլվանիա

Սիլվանիա (պորտ.՝ Silvânia), համայնք Բրազիլիայում՝ Գոյաս նահանգի կազմում։ Մունիցիպալիտետ Գոյաս նահանգի հարավային մարզում։ Մտնում է Պիրիս դու Ռիուի գավառի կազմի մեջ։ Բնակչությունը կազմում է 19 252 մարդ՝ 2006 թվականի տվյալներով։ Գրավում է 2 264,769 կմ2 տարածք։ Բնակչության խտությունը՝ 8,5 մարդ/կմ²։


== Պատմություն ==
Քաղաքը հիմնադրվել է 1833 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 137.907.504,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 7.429,96ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,774 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Սիլվանիաի մասին(չաշխատող հղում)
Կոգոլետո

Կոգոլետո (իտալերեն՝ Cogoleto), կոմունա Իտալիայի Լիգուրիա մարզի Ջենովա գավառում։
Բնակչությունը կազմում է 9182 մարդ (2008 թվականի տվյալներով)։ Բնակչության խտությունը՝ 450 մարդ/կմ²։ Տարածքը՝ 20 կմ²։ Փոստային ինդեքս՝ 16016։ Հեռախոսային կոդ՝ 010։
Բնակավայրի հովանավորողն է հանդիսանում Սուրբ Սան Լորենզո։


== Ժողովրդագրություն ==
Բնակչության դինամիկա։


== Կոմունայի վարչակազմ ==
Հեռախոսահամար՝ 010 91701
Էլեկտրոնային փոստ՝ info@comune.cogoleto.ge.it
Պաշտոնական կայք՝ http://www.comune.cogoleto.ge.it/


== Արտաքին հղումներ ==
Պաշտոնական կայք (իտալ.)
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ալեքսանդր Պարխոմենկո

Ալեքսանդր Յակովլևիչ Պարխոմենկո (ուկրաիներեն՝ Олександр Якович Пархоменко, ռուս.՝ Александр Яковлевич Пархоменко), (1886—1921), Ռուսաստանի քաղաքացիական պատերազմի (1918—1920) մասնակից։ Բոլշևիկյան կուսակցության անդամ 1904 թվականից։
1905-1907 թվականներին կազմակերպել է մարտական դրուժինա, ղեկավարել Մակարով Ցար գյուղի (Ուկրաինա) գյուղացիական ապստամբությունը։ Բազմիցս ձերբակալվել է։ 1917 թվականի Փետրվարյան հեղափոխության ժամանակ Մոսկվայում բոլշևիկյան զինվորների հետ հարձակվել է ոստիկանական տեղամասի վրա, այն զինաթափել։ Այնուհետև Լուգանսկում կազմակերպել է կարմիր գվարդիայի ջոկատներ, մասնակցել Դոնբասում խորհրդային օկուպացիայի հաստատմանը, ինչպես նաև Կենտրոնական ռադայի դեմ պայքարին։ Աչքի է ընկել 1918 թվականի ամռանը գերմանական ուժերի դեմ մարտերում և Ցարիցինի պաշտպանության ժամանակ։ 1919 թվականի դեկտեմբերից եղել է Առաջին հեծյալ բանակի ՌՀԽ-ի հատուկ լիազորը, 1920 թվականի ապրիլից՝ 14-րդ հեծյալ դիվիզիայի պետ։
Զոհվել է մախնոյականների դեմ մարտում։ Պարգևատրվել է Կարմիր դրոշի 2 շքանշանով։
Քեշլիք

Քեշլիք, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Չափածո վեպ

Չափածո վեպ, ոտոնավորով գրված ծավալուն սյուժետային ստեղծագործություն։ Ընդհանուր գծեր ունի արձակ վեպի հետ (դեպքերի հարստություն, բազմաթիվ կերպարներ` իրենց փոխադարձ կապերով ու հարաբերություններով)։ Մյուս կողմից, չափածո վեպը շատ կողմերով մոտ է պոեմին (չափածո ձև, շարադրանքի քնարականություն, հեղինակի ակտիվ մասնակցություն դեպքերի ընթացքին և այլն)։ Չափածո վեպի դասական օրինակներ են Պուշկինի «Եվգենի Օնեգինը», Բայրոնի «Դոն Ժուանը», որոնց մեջ հերոսների կողքին մեծ տեղ է գրավում հեղինակի կերպարը՝ իր խոհերով և վերաբերմունքով։


== Աղբյուրներ ==
Էդ. Ջրբաշյան, Հ. Մախչանյան, Գրականագիտական բառարան, էջ 237
Տումբայա (դեպարտամենտ)

Տումբայա (իսպ.՝ Tumbaya) դեպարտամենտ Արգենտինայի հյուսիսում, Խուխույ պրովինցիայի կազմում։ Տարածքը՝3442 կմ2։ Ըստ վիճակագրության Ազգային ինստիտուտի և Արգենտինայի բնակչության 2010 թվականի մարդահամարի տվյալների՝ դեպարտամենտի բնակչությունը կազմում է 4658 մարդ՝ 2001 թվականի 4553-ի փոխարեն, որը կազմում է 2.3% աճ։ Բնակչության խտությունը՝ 1.35մարդ/կմ2։ Վարչական կենտրոնը՝ Տումբայան է։


== Աշխարհագրություն ==
Դեպարտամենտը գտնվում է Խուխույ պրովինցիայի հարավ-արևմուտքում։ Սահմանակից է՝

հյուսիսում` Ումաուակա դեպարտամենտին,
հյուսիս-արևելքում` Տիլկարա դեպարտամենտին,
արևելքում` Լեդեսմա դեպարտամենտին,
հարավում` Դոկտոր Մանուել Բելգրանո դեպարտամենտին,
արևմուտքում՝ Սալտա պրովինցիային,
հյուսիս-արևմուտքում՝ Կոչինոկա դեպարտամենտին.


== Խոշորագույն բնակավայրեր ==


== Ծանոթագրություններ ==
Ֆոնտանետո Պո

Ֆոնտանետո Պո (իտալերեն՝ Fontanetto Po), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 23 կմ² տարածք։ Բնակչությունը 2008 թվականի տվյալներով 1233 մարդ է։ Հեռախոսային կոդը՝ +39 0161։ Փոստային ինդեքս 13030։ Խտությունը՝ 54 մարդ/կմ²։
Կոմունայի հովանավորն է Սուրբ Բոնոնիոն։


== Ժողովրդագրություն ==
Բնակչության աճ.


== Տվյալներ ==
Հեռախոսային հաամար - 0161 840114
Էլեկտրոնային հասցե - info@comune.fontanettopo.vc.it
Պաշտոնական կայք - http://www.comune.fontanettopo.vc.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հանս Քրիստիան Անդերսենի անվան մրցանակ

Հանս Քրիստիան Անդերսենի անվան մրցանակ, մանկական գրականության բնագավառում ամենակարևոր միջազգային մրցանակն է համարվում։ Մրցանակը կրում է դանիացի մանկագիր Հանս Քրիստիան Անդերսենի անունը։
Մրցանակը հանձնում է Երիտասարդների համար Գրքերի Միջազգային Խորհուրդը (IBBY)՝ յուրաքանչյուր երկու տարին մեկ, սեպտեմբերին։ Մրցանակակրին ընտրելիս հաշվի են առնվում նրա ողջ ստեղծագործական պաշարը։ Գրողներից բացի մրցանակը հանձնվում է մանկական գրականության պատկերազարդողների։
Հաղթողները մրցանակը ստանում են Դանիայի թագուհուց։


== Դափնեկիրներ ==

1956 -  Էլինոր Ֆարջոն
1958 -  Աստրիդ Լինդգրեն
1960 -  Էրիխ Կաստներ
1962 -  Մեյնդերտ ԴեՅոնգ
1964 -  Ռնե Գիլո
1966 -  Տուվե Յանսոն
1968 -  Ջեյմս Քրուս և  Խոսե Մարիա Սանչեզ-Սիլվիա
1970 -  Ջաննի Ռոդարի
1972 -  Սքոթ Օդելլ
1974 -  Մարիա Գրիպե
1976 -  Սեսիլ Բյոդկեր
1978 -  Պաուլա Ֆոքս
1980 -  Բահումիլ Ռժիհա
1982 -  Լիժիա Բոժունգա
1984 -  Քրիստինե Նյոստլինգեր
1986 -  Պատրիսիա Ռայթսոն
1988 -  Աննի Շմիդթ
1990 -  Թուրմուդ Հաուգեն
1992 -  Վիրջինիա Համիլտոն
1994 -  Միչիո Մադո
1996 -  Ուրի Օռլև
1998 -  Կաթրին Պետերսոն
2000 -  Անա Մարիա Մակադո
2002 -  Աիդան Չեմբերս
2004 -  Մարտին Վադել
2006 -  Մարգարետ Մահի
2008 -  Յուրգ Շուբիգեր
2010 -  Դեյվիդ Ալմոնդ
2012 -  Մարիա Թերեզա Անդուետո
Լեսկովեց (գյուղ, Մեժգորեի շրջան)

Լեսկովեց (ուկրաիներեն՝ Лісковець), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Լեսկովեց գյուղում բնակվում էր 571 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խուան Լակրուս

Խուան Լակրուս (իսպ.՝ Juan Lacruz), իսպանացի սիրողական աստղագետ։
իսպանական Ավիլա քաղաքում hիմնադրել է սեփական մասնավոր աստղադիտարանը՝ Լա Կանյադան, որը 2002 թ․ ընդգրկվել է Միջազգային աստղագիտական միության կազմում՝ ստանալով J87 կոդը։
Փոքր մոլորակների կենտրոնը հաստատել է Լակրուսի կողմից 37 աստերոիդների հայտնաբերումը 2003-2009 թթ․ ընթացքում։


== Ծանոթագրություններ ==


== Հղումներ ==
Խուան Լակրուսի մասնակցային էջը վիքիպահեստում
I'm Ready (երգ, Սեմ Սմիթ և Դեմի Լովատո)

«I'm Ready» (անգլ. թարգմանաբար՝ «Ես պատրաստ եմ»), անգլիացի երգիչ Սեմ Սմիթի և ամերիկացի երգչուհի Դեմի Լովատոյի երգ, որը թողարկվել է 2020 թվականի ապրիլի 16-ին Capitol Records-ում։ Սմիթը և Լովատոն համահեղինակել են «I'm Ready»-ն Սավան Քոթեչայի, Փիթեր Սվենսոնի և երգի պրոդյուսեր Իլյա Սալմանզադեհի հետ միասին։


== Նախարտադրություն և թողարկում ==
Հարցազրույցներից մեկում Սմիթը կիսվել է, որ «մեծացել է լսելով» և «երգելով» Լովատոյի երաժշտությունը, անվանելով նրան «անհավանական տաղանդ» և «այն ամենը, ինչ նա մարմնավորում է որպես մարդկային էակ»։ Այսպիսով, նա ցույց են տվել, որ այս պահին «պատրաստվում է» համագործակցել Լովատոյի հետ երկար ժամանակով։ Սմիթը նաև ասել է, որ նրանք Լովատոյի հետ արդեն մի քանի տարի է, ինչ շփվում են որպես ընկերներ, և Լովատոն հրավիրվել է իրենց ընդհանուր երգերի հեղինակ Սավան Քոթեչայի ստուդիա, ինչը թույլ է տվել համագործակցությանը տեղի ունենալ։
Ապրիլի 9-ին Սմիթը կիսվել է իր և Լովատոյի պոլարոիդ լուսանկարով ստուդիայում, գրելով «S + D 4 EVA» (անգլ. թարգմանաբար՝ «Ս + Դ ընդմիշտ»)։ Սմիթը նաև հայտարարել է դուետի մասին սոցիալական մեդիայում, թվիթելով «YOU READY» (անգլ. թարգմանաբար՝ «ԴՈՒ ՊԱՏՐԱՍՏ ԵՍ») և նշելով Լովատոյին գիֆով, որն իրենից ներկայացնում էր Սմիթի և Լովատոյի անունների առաջին տառերը; Լովատոն պատասխանել է «I'M READY» (անգլ. թարգմանաբար՝ «ԵՍ ՊԱՏՐԱՍՏ ԵՄ»)։ Ապրիլի 13-ին Սմիթը և Լովատոն հայտարարել են դուետի անվանումը և դրա թողարկման ամսաթիվը։


== Կոմպոզիցիա ==
Երգը նկարագրվել է Սմիթի կողմից որպես «2020 թվականի ABBA», «I'm Ready»-ն փոփ երգ է դիսկոյի տարրերով։ Երգը ներառում է «սուր» արտադրություն, գոսպել նվագախմբեր և բասային կրկներգ։ Տեքստի առումով, այն «լավ զգացվող սիրային երգ է» «խոցելի լինելու է քաջություն ունենալու և սերն ընդունելու» մասին։


== Տեսահոլովակ ==
Երաժշտական տեսահոլովակը թողարկվել է 2020 թվականի ապրիլի 17-ին։ Դրա ռեժիսորն էր Ջորա Ֆրանթզիսը, ով առավել հայտնի է իր 2019 թվականի Քարդի Բիի «Money» երգի տեսահոլովակով։ Երաժշտական տեսահոլովակը սկսվում է այն բանից, որ Սմիթը տղամարդկանց շուրջ պտտվում է ըմբշամարտի գորգի վրա, երբ նրանք երգում են «waiting patiently for a beautiful lover» (անգլ. թարգմանաբար՝ «Համբերատար սպասելով գեղեցիկ սիրելիին») և երդվում են «take that risk tonight» (անգլ. թարգմանաբար՝ «գիշերը այդ ռիսկին դիմեն») մի նոր մարդու հետ։ Երբ գործիքավորումը մոտենում է երգի բրիջիբ, Սմիթը մոտենում է 100 մետր երկարությամբ վազքի գծին։ Նրան են միանում նաև անթերի մեյքափով, գեղեցիկ բարձրաճաշակ կոշիկներով, վերնաշապիկներով մրցակիցները։ Այդ մրցակիցներից են Վալենտինան, Ջիջի Գուդը, Dee TrannyBear-ը, Ալոք Վեյդ-Մենոնը, Շեա Դայմոնդը և Ջեֆրի Վիլիամսը։
Երգի երկրորդ քառյակը երգում է Լովատոն; նա ցատկում է ջրի մեջ և երգում, երբ լողորդները շրջապատում են նրան լողավազանում։
Վերջ ի վերջո նա և Սմիթը միանում են երգի մեծ գագաթնակետային պահի համար, որը բերում է նրանց մարմնամարզիկներով լի պարգևատրման արարողությանը։ Տեսահոլովակի պրեմիերայից առաջ Սմիթն ու Լովատոն տեսազրույց են արել, որպեսզի հիշեն, թե ինչպես են նրանք միասին գրել այդ երգը։


== Իրավունքներ և անձնակազմ ==
Իրավունքներն ադապտացվել են Tidal-ից․


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==
Ծաղկամանով կինը (նկար)

«Ծաղկամանով կինը» (գերմ.՝ Frau, eine Blumenschale tragend), գերմանացի նկարիչ Ավգուստ Մակեի նկարն է, վրձնել է 1910 թվականին։ Նկարը ներկայումս պահպանվում է մասնավոր կոլեկցիոների մոտ։


== Ստեղծման պատմություն ==
Նկարի ստեղծման համար Մակեն ներշչվել է 1910 թվականի մայիսի 14-ին մյունխենյան «Մուսուլմանական մշակույթի գլուխգործոցների ցուցահանդես» այցելելուց։ Ցուցահանդեսին ներկայացվել են Պարսկաստանի, Թուրքիայի և նվաճման արդյունքում մավրիտանական ազդեցության տակ գտնված երկրների նկարիչների ստեղծագործություններ (այդ թվում արևելյան մշակույթի հայտնի կոլեկցիոներ Ֆրիդրիխ Զարեի հավաքածուից, որն իսլամադավան Արևելքի գեղարվեստական մշակույթի մասին լայն պատկերացում է տալիս։


== Նկարագրություն ==
Ծաղկամանը ձեռքին կիսամերկ կնոջ պատկերը ներկայացված է ծնկներից վերև։ Պատկերի համաչափությունը մաներիզմի ոճով փոքր-ինչ ձգված է, կտորը փաթաթած է ազդրերի շուրջ, մյուս կտորը չալմայաձև փաթաթված է գլխին, այս ամենը նկարին տալիս է արևելյան հատկանիշներ։ «Ծաղկամանով կինը» իրենից ներկայացնում է մերկ բնորդով նկարի նոր ձև, ինչը Մակեն մշակել է Տեգերնզեում գտնվելու սկզբում։ Այդ ընթացքում նրա ու նրա զամիկ Հելմուտի համար բնորդուհի է եղել տեղացի մի պանրագործ աղջիկ։
Մոդելը ներկայացված է համարյա ամբողջ հասակով։ Նկարիչը, կառուցելով նկարի բովանդակությունը, ընտրում է գուներանգության լավագույն տեղաբաշխումը, ներդաշնակության և ռիթմիկայի հարաբերակցությունը։ Կնոջ իրանը թեքված է դեպի աջ, պատկերը հավասարակշռում է ծաղկամանը, որն իր ձախ կողմում պահում է կինը։
Նկարը ստեղծվել է Անրի Մատիսի ոճի ազդեցությամբ։ Պատկերի գունաստվերային մոդելավորումը, որն առանձնանում է չեզոք հիմնապաստառի վրա մուգ ուրվագծի օգնությամբ, ընդհանրացված է։ Մոդելի դեմքը պատկերված է առանց անհատականության արտահայտման, բայց նա հիշեցնում է նկարչի կնոջ՝ Էլիզաբեթ Մակեի դեմքը։ Ներկապնակը սահմանափակ է, իսկ ներկերն ավելի հանգիստ են։ Նկարիչը հրաժարվում է աշխատել լրացուցիչ գույներով (դեղնակապույտ կամ կարմրականաչ), բայց հասնում է տպավորիչ արդյունքի, ձևերի և գույների ներդաշնակության։
Կիսաբաց աչքերով աղջկա դեմքն անմեղ է, նուրբ հատկանիշներով, կանաչի և կապույտի սառը երանգների համադրմամբ, դա ընդգծում է զուսպ, «նույնիսկ իմաստուն» (Մյոլեր) նկարի էրոտիզմը։ Այն հեռակա կարգով հիշեցնում է ակադեմիստների՝ նախ և առաջ Էնգրի աշխատանքները, բայց, ի տարբերություն դրանց, այնքան էլ զգացմունքային չեն։


== Ծանոթագրություններ ==


== Գրականություն ==
Moeller, Magdalena M.,  August Macke, «DuMont Buchverlag», ISBN 3-7701-2209-7։
Vriesen, Gustav,  August Macke, «Kohlhammer»։
Իթերսվիլեր

Իթերսվիլեր (ֆր.՝ Itterswiller), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 281 մարդ, բնակչության խտությունը` 23.81 մարդ/կմ²։ Բնակավայրը զբաղեցնում է 11.8 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 34 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 154 աշխատունակ (15-64 տարեկան)  բնակիչ, որոնցից ակտիվ էին 114-ը, իսկ ոչ ակտիվները` 40։ Ակտիվության ցուցանիշը կազմում է 74,0 %։ 114 աշխատունակ մարդկանցից աշխատել է 109 անձ (60 տղամարդ և 49 կին)։ Գործազուրկ են եղել 5 անձ (1 տղամարդ և 4 կին)։ 40 անաշխատունակներից 18-ը եղել են աշակերտներ կամ ուսանողներ, 10-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ղարամեհմեդ

Ղարամեհմեդ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Աառդլա

Աառդլա (էստ․՝ Aardla), գյուղ Էստոնիայի Տարտումաա նահանգի Հաասլավա շրջանում։
2011 թվականի տվյալներով գյուղում բնակվում էր 151 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անրի Ժոզեֆ Էժեն Գուրո

Անրի Ժոզեֆ Էժեն Գուրո (նոյեմբերի 17, 1867(1867-11-17)[…], Փարիզի 7-րդ շրջան, Փարիզ - սեպտեմբերի 16, 1946(1946-09-16)[…], Փարիզի 7-րդ շրջան, Փարիզ), ֆրանսիացի գեներալ, Առաջին համաշխարհային պատերազմի մասնակից։ 1919-1923 թթ.-ին՝ Մերձավոր Արևելքում ֆրանսիական զորքերի գլխավոր հրամանատար։ Իրականացրել է իր կառավարության թուրքամետ քաղաքականությունը, անձնական կապ է ունեցել Մուստաֆա Քեմալ Աթաթուրքի հետ։ Գուրոյի հրամանով 1920 թ.-ի հունվարին ֆրանսիական զորքերը թողել են Մարաշը, ինչը հանգեցրել է քեմալականների կողմից 20 հազար հայերի կոտորածին։
Իր իսկ հրամանով 1920 թվականի սեպտեմբերին լուծարվել է Հայկական լեգեոնը, զինաթափվել հայ կամավորները, որոնք պատրաստվում էին օգնության հասնել թուրքերի կողմից պաշարված Հաճընին։
Գուրոյին են պատկանում «Սևրի պայմանագիրը փոխել այնպես, որ ընդունելի լինի թուրքերի համար», քանի որ «թուրքերը երկար ժամանակ մեր բարեկամներն էին. իսկ այնուհետև մեր քաջ և հավատարիմ թշնամիները» («Le Temps», 10.12.1920) խոսքերը։


== Ծանոթագրություններ ==
Էյրսել (համայնք)

Էյրսել (հոլ.՝ Eersel ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 82,44 կմ² է, բնակչությունը՝ 18.177 (2011 թ.)։ Մեկ շնչի տարեկան միջին եկամուտը 13.800 եվրո է։
Լամպիր

Լամպիր (ֆր.՝ Lempire), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Բոեն ան Վերմանդուա կանտոնի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդը՝ 02417:


== Բնակչություն ==
2010 թվականի տվյալներով՝ համայնքի բնակչությունը կազմում է 108 մարդ։ 


== Տնտեսույթուն ==
2010 թվականին համայնքի 75 աշխատունակ (15-64 տարեկան) բնակիչներից 52-ը տնտեսապես ակտիվ էին, 23-ը՝ ոչ ակտիվ (ակտիվության ցուցանիշը կազմել է 69,3%, 1999 թվականին եղել է 66,7%)։ 52 տնտեսապես ակտիվ բնակիչներից աշխատում էին 42-ը (23 տղամարդ և 19 կին), գործազուրկ էին 10 մարդ (6 տղամարդ և 4 կին)։ 23 տնտեսապես ոչ ակտիվ բնակիչներից 3-ը եղել են աշակերտներ կամ ուսանողներ, 7-ը՝ թոշակառուներ, 13-ը տնտեսապես ոչ ակտիվ էին այլ պատճառներով։


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Լամպիր (ֆր.)
Կաթնաթթվային մթերք

Կաթնաթթվային մթերք, կաթնամթերքի խումբ, որը պատրաստվում է կենդանիների չզտած կաթից կամ դրա ածանցյալներից (սերուցք, յուղազրկված կաթ, շիճուկ), ինքնաթթվեցմամբ կամ մերաններով թթվեցմամբ։ Ըստ որոշ աղբյուրների կաթնաթթվային մթերքներն օգտագործվել են մ․ թ․ ա․ 10 000 թվականից։
Կաթնաթթվային մթերքը պատրաստվում է կովի, ոչխարի, այծի և այլ կենդանիների կաթից։ Կաթնաթթվային մթերքի արտադրության նախապատրաստական փուլում կաթը նախ պաստերիզացվում է կամ եռացվում (մածունի համար), որը կանխում է կաթի մեջ եղած վնասակար մանրէների զարգացումը։ Այնուհետև կաթը թթվեցնում են կաթնաթթվային բակտերիաների կամ խմորիչների միջոցով։ Կաթնաթթվային մթերքը լինում է կաթնաթթվային (կաթնաշոռ, թթվասեր) և խառը խմորման (մածուն, կեֆիր, կումիս և այլն)։ Կաթնաթթվային խմորման կաթնաթթվային մթերքում մանրէները կաթնաշաքարը քայքայում են և առաջացնում կաթնաթթու։
Կաթնաթթվի ազդեցությամբ կաթի կազեինը մակարդվում է, որից էլ կաթնաթթվային մթերքի մարսելիությունը կաթի համեմատ զգալիորեն բարձրանում է։ Խառը խմորման կաթնաթթվային մթերքում կաթնաշաքարից առաջանում է նաև սպիրտ, ածխաթթու գազ, ցնդող թթուներ, որոնք նույնպես բարձրացնում են կաթնաթթվային մթերքի մարսելիությունը։ Սպիտակուցների և յուղի պարունակությամբ կաթնաթթվային մթերքը չզտած կաթից գրեթե չի տարբերվում։
Կաթնաթթվային մթերքի դիետիկ և բուժիչ հատկությունները պայմանավորված են կաթնաթթվի, մեծ քանակությամբ կաթնաթթվային բակտերիաների, ինչպես նաև անտիբիոտիկ նյութերի առկայությամբ։ Կաթնաթթվային մթերքի որոշ տեսակներ օգտագործվում են մարսողական համակարգի հիվանդությունների, տուբերկուլոզի բուժման և աթերոսկլերոզի կանխարգելման համար։ Կաթնաթթվային մթերք պատրաստում են տնային և արտադրական պայմաններում։


== Ծանոթագրություններ ==
Լեբեդինոե (գյուղ, Խասանսկի շրջան)

Լեբեդինոե (ռուս.՝ Лебединое), գյուղ Ռուսաստանի, Պրիմորիեի երկրամասի Խասանսկի շրջանի կազմում։
Բնակչությունը 2012 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեն Տրիվիե դը Կուրտ (կանտոն)

Սեն Տրիվիե դը Կուրտ (ֆր.՝ Saint-Trivier-de-Courtes), Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Բուրկ ան Բրես օկրուգի մեջ։ Համաձայն 1999 թվականի մարդահամարի կանտոնի բնակչությունը 5004 մարդ էր։Կանտոնի համարը 129 է։ Կանտոնում կա 12 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Մակընթացային էլեկտրակայան

Մակընթացային էլեկտրակայանը, երբեմն նաև անվանելով մակընթացության էներգիա, հիդրոէներգիայի տեսակ կամ ձև է, որը փոխակերպում է մակընթացության էներգիան այլ օգտագործելի էներգիայի տեսակների, գլխավորապես էլեկտրական էներգիայի։
Չնայած դեռ լայնորեն չի օգտագործվում, մակընթացության էներգիան մեծ ներուժ ունի ապագա էլեկտրական արտադրության համար։ Մակընթացությունը ավելի կանխատեսելի է, քան հողմային էներգիան կամ արևային էներգիան։
Պատկանելով վերականգնվող էներգիայի աղբյուրներին, մակընթացության էներգիան ավանդաբար կրում է դժվարություններ՝ համեմատաբար բարձր արժողոթյամբ և սահմանափակված հասանելությամբ տարբեր վայրերում, ինչպես նաև դրա հետ մեկտեղ բավականաչափ շատ մակընթացային միջակայքերը (միջմակընթացություն) կամ հոսքի տատանման արագությունները, ուստի սահմանափակելով այսպիսի կայանների ընդհանուր մատչելիությունը։ Սակայն վերջերս տեղի ունեցած բազմաթիվ տեխնոլոգիական զարգացումներն և բարելավումները, միաժամանակ դիզայնի (օրինակ դինամիկ մակընթացային ուժ, մակընթացության լագուներ կամ ծովածոցեր) և տուրբինայի (օրինակ նոր առանցքայի տուրբիններ, խաչաձև հոսքային տուրբիններ) տեխնոլոգիանները, ցույց են տալիս, որ մակընթացային էլեկտրակայանի ընդհանուր հասանելությունը կարող է լինել ավելի մեծ, քան նախկինում ենթադրվում էր, և էկոնոմիկական ու շրջակա միջավայրի վրա կատարվող ծախսերի արժեքը էապես կարող է կրճատվել, հանգեցնելով մրցակցության վերականգնվող էներգետիկական շուկայում։
Քորինջե

Քորինջե, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ժայռ (դրամա)

Ժայռ, Վրթանես Փափազյանի դրաման, որ գրվել է 1904 թվականին։ Առաջին անգամ բեմադրվել է 1905 թվականին՝ ունենալով մեծ հաջողություն։ Պիեսն արժանացել է Հայոց դրամատիկական ընկերության մրցանակի և առաջնակարգ դերասանների մասնակցությամբ ներկայացվել է Թիֆլիսի Արտիստական թատրոնում։ Պիեսը Վարդան Աճեմյանի բեմադրությամբ (1944 թվական) և Գուրգեն Ջանիբեկյանի բարձրարվեստ խաղով (Գրիգոր աղայի դերում) գրեթե 25 տարի պահպանվել է Սունդուկյանի անվան թատրոնի բեմում։
Պիեսի հիման վրա 1973 թվականին Հայֆիլմ կինոստուդիայում նկարահանվել է համանուն ֆիլմը (ռեժիսոր՝ Վարդան Աճեմյան)։


== Սյուժե ==
Մոսկվայում իրավաբանական կրթություն ստանալուց հետո գյուղ է վերադառնում Ալեքսանդր Մանուկյանը՝ 25-28 տարեկան մի երիտասարդ, ով տարված է հայրենի գյուղում բարեփոխումներ կատարելու և վաշխառուների կողմից կեղեքվող ժողովրդին հնարավորինս օգնելու մտքերով։ Հենց հաջորդ օրը Ալեքսանդրին տեսնելու և նրա ծնողներին աչքալուսանք տալու պատրվակով նրանց են այցելում գյուղաքաղաքի հաշտարար դատավոր Մատվեյ Եգորիչը, ու գյուղի ամենահարուստ կալվածատերը՝ վաշխառու Գրիգոր աղա Վարակյանը՝ հույս ունենալով, որ Ալեքսանդրը չի մնա գյուղում և չի խանգարի իրենց։ Սակայն Ալեքսանդրը հայտարարում է, որ պատրաստվում է մնալ գյուղում և օգնել գյուղացիներին, թեկուզ վաստակը նվազագույնը լինի։ Նրան աջակցելու պատրաստակամություն է հայտնում երիտասարդ տանուտերը՝ Արշակը։
Շուտով Ալեքսանդրն իմանում է, որ Գրիգոր աղային պարտք է նաև իր հայրը՝ Սահակ բեկը, ով ստիպված պարտքեր է արել, որպեսզի կարողանա վճարել որդու ուսման համար։


== Ծանոթագրություններ ==
Պադուն (Ինյայի վտակ)

Անվան այլ կիրառումների համար տե՛ս՝ Պադուն (այլ կիրառումներ)Պադուն (ռուս.՝ Падун), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ինյա գետի աջ ափով՝ 154 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200003544
Հիդրոլոգիական ուսումնասիրությունների կոդը - 115200354
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նովոբալապանովո

Նովոբալապանովո (ռուս.՝ Новобалапаново, բաշկիրերեն՝ Яңы Балапан), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 442 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օլես Տերեշչենկո

Օլես (Ալեքսեյ) Տերեշչենկո (ուկրաիներեն՝ Олесь Володимирович Терещенко, հունվարի 9, 1975(1975-01-09), Դոնեցկ, Ուկրաինական ԽՍՀ, ԽՍՀՄ - մարտի 12, 2018(2018-03-12), Կիև, Ուկրաինա), Ուկրաինայի առաջին ազգային ալիքի նախկին հաղորդավար, Ուկրաինայի վաստակավոր լրագրող (2005):


== Կենսագրություն ==
Ծնվել է 1975 թվականի հունվարի 9-ին, Դոնեցկում, լրագրող Վլադիմիր Տերեշչենկոյի ընտանիքում. վերջինս Դոնեցկի մարզում աշխատել է որպես «Ուկրաինական հեռուստատեսության» թղթակից: Միջնակարգ դպրոցում ուսանելիս հաճախել է Դոնեցկի համալսարանին կից լրագրության դպրոցի պարապմունքներին, իսկ 1991-1996 թվականներին սովորել է Տարաս Շևչենկոյի անվան Կիևի ազգային համալսարանի ժուռնալիստիկայի ֆակուլտետում:
1997 թվականին «1+1» հեռուստաալիքի «Післямова» ծրագրի նոր թիմի կազմում նա ստեղծել է «Հեռուստատեսասյին լրատվական ծառայությունը»: Համատեղել է եթերրն ու նորությունների միջազգային բաժնի ղեկավարումը, ռեպորտաժները տարբեր երկրներից, վավերագրական ֆիլմերի նկարահանումները, հատուկ նախագծերը ուղիղ եթերում: Նարնջագույն հեղափոխությունից հետո դարձել է «ТСН. Підсумки» շաբաթաթերթի ղեկավար և վարող: Սակայն 2008 թվականին հրաժարվել է «ТСН»-ի ղեկավարի պաշտոնից` «1+1»-ի սեփականատիրոջ և խմբագրական քաղաքականության փոփոխության պատճառով:
2009 թվականի հունվարից եղել է Ուկրաինայի առաջին ալիքի հաղորդավար, վարել է նորությունների գլխավոր թողարկումները (մինչև 2010 թվականը), իսկ հետո անցել է «Про головне» թոք-շոուին:
2017 թվականի օգոստոսի 2-ին դիմել է լայն հանրությանը՝ խնդրելով օգնություն ցուցաբերել ծանր ուռուցքային հիվանդության բուժման հարցում:
Մահացել է 2018 թվականի մարտի 12-ին, ժամը 18:40-ին, Կիևի հիվանդանոցում: Թաղված է Բերկովեց գերեզմանատանը:


== Մրցանակներ ==
Ուկրաինայի վաստակավոր լրագրող (2005)
«Տարվա մարդ» մրցանակ (2005)
«Հեռուստահաղթարշավ» մրցանակ (2005, «ТСН. Підсумки» ծրագրի թիմի հետ)
Ուկրաինայի կառավարության պատվո հավաստագիր (2010)


== Ծանոթագրություններ ==


== Արտաքին հղումներ ==
Բորեմշչինա

Բորեմշչինա (ուկրաիներեն՝ Боре́мщина), գյուղ Ուկրաինայի Վոլինի մարզի Լյուբոմլի շրջանում։
2001 թվականի տվյալներով Բորեմշչինա գյուղում բնակվում էր 62 մարդ։ Բնակավայրը զբաղեցնում է 0,68 կմ² տարածք։ Բնակչության խտությունը կազմում էր 91,18 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զե Էլիաս

Զե Էլիաս (լրիվ անունը՝ Ժոզե Էլիաս Մոէդիմ Ժունիոր, պորտ.՝ José Elias Moedim Júnior), բրազիլացի ֆուտբոլիստ, կիսապաշտպան։ Կրտսեր եղբայրը՝ Ռուբինյոն, նույնպես ֆուտբոլիստ է (դարպասապահ) և իր կարիերայի մեծ մասն անցկացրել է իտալիական ակումբներում։


== Կենսագրություն ==
Զե Էլիասը եղել է ամենաերիտասարդ խաղացողներից մեկը  «Կորինթիանս» ակումբում, ինչը մեծ հետաքրքրություն է առաջացրել եվրոպական ակումբների մոտ, որոնցից էր ՊՍՎ Էյնդհովենը։ 1996 թվականին տեղափոխվել է գերմանական «Բայեր», որից հետո խաղացել է իտալական՝ «Ինտեր», «Բոլոնիա», «Ջենոա», հունական՝ «Օլիմպիակոս» (առաջնությունում երեք անընդմեջ հաղթանակ) ակումբներում։
2004 թվականին վերադարձել է Բրազիլիա, որտեղ խաղացել է «Սանթոս»-ում, 2006 թվականի հուլիսին 2 տարվա պայմանագիր է կնքել Դոնեցկի «Մետալուրգ»-ի հետ, որի կազմում չի մասնակցել որևիցէ հանդիպման։
2006 թվականին հանդես է եկել «Գուարան» և Կիպրոսի «Օմոնիա» ակումբներում, ավելի ուշ՝ բրազիլական «Լոնդրինա» ակումբում։ 2008 թվականի մարտին նա ավարտել է կարիերան որպես խաղացող  և ստանձնել է ֆուտբոլային գործակալի դերը «Ինտեր»-ում։ Այնուամենայնիվ, հունիսին Էլիասը պայմանագիր է կնքել ավստրիական լիգայի «Ալտահ» ակումբի հետ։
Միջազգային հարթակում Էլիասը 1996 թվականին Բրազիլիայի հավաքականը ներկայացրել է ամառային Օլիմպիական խաղերում, որի արդունքներով նվաճել է բրոնզե մեդալ։


== Ձեռքբերումներ ==
Լիգա Պաուլիտա (1995)
Բրազիլիայի ֆուտբոլի գավաթ (1995)
ՈՒԵՖԱ-ի գավաթ (1997/98)
Հունաստանի առաջնություն 2000/01, 2001/02, 2002/03
Բրազիլիայի առաջնություն (2004)
Ամառային օլիմպական խաղեր՝ բրոնզե մեդալ (1996)


== Ծանոթագրություններ ==


== Արտաքին հղումներ ==
«Ֆուտբոլիստի էջը «sambafoot.com» կայքում»։ Արխիվացված է օրիգինալից 2010-01-29-ին  (անգլ.)
Պրոֆիլը transfermarkt.com կայքում(անգլ.)
Վիճակագրությունը National Football Teams կայքում(անգլ.)
Տուգուզլի

Տուգուզլի (ռուս.՝ Тугузлы, բաշկիրերեն՝ Туғыҙлы), գյուղ Ռուսաստանի Բաշկորտոստան հանրապետության Կիգինսկի շրջանի կազմում։
Բնակչությունը 2009 թվականին գրանցված տվյալներով կազմում էր 587 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջոն Քոութս

Ջոն Քոութս (անգլ.՝ John Dowling Coates, (մայիսի 7, 1950(1950-05-07), Սիդնեյ, Ավստրալիա), ավստրալիացի իրավաբան, բիզնեսմեն, սպորտային գործիչ, Սպորտային արբիտրաժային դատարանի նախագահ (2011 թվականից մինչ այժմ)։


== Կենսագրություն ==
Ջոն Քոութսը ծնվել է 1950 թվականի մայիսի 7–ին Սիդնեյում, իրավաբանի ընտանիքում։ Դպրոցում հետաքրքրվել է կրիկետով, հետո՝ ակադեմիական թիավարությամբ։
Դպրոցն ավարտելուց հետո սովորել է Սիդնեյի համալսարանում և ստացել իրավաբանի որակավորում։ Աշխատել է որպես փաստաբան։
Սիրողական մակարդակում շարունակել է զբաղվել ակադեմիական թիավարությամբ, նավի անձնակազմում եղել է ղեկապետ։ Եղել է Սիդնեյի թիավարման ակումբի անդամ։
1982 թվականին դարձել է Ավստրալիայի Օլիմպիական կոմիտեի անդամ։ 1985 թվականին դարձել ԱՕԿ-ի փոխնախագահ, իսկ 1990 թվականից՝ նախագահը։
Գործնական մասնակցություն է ցուցաբերել 2000 թվականի ամառային օլիմպիական խաղերի կազմակերպչական կոմիտեի նախապատրաստական աշխատանքներին։
2009 թվականին Ջոն Կոուտսը եղել է Միջազգային օլիմպիական կոմիտե գործադիր կոմիտեի անդամ։ 2013 թվականին ընտրվել է ՄՕԿ-ի փոխնախագահ։
2011 թվականին դարձել է Սպորտային արբիտրաժային դատարանի (CAS) թվով երրորդ նախագահը Լոզանում։ Ներկայումս աշխատում է նույն պաշտոնում։


== Մրցանակներ ==
Ավստրալիայի շքանշանի կոմպանիոն (2006 թվականի հունիսի 12–ին)՝ օլիմպիական խաղերի շրջանակներում ազգային և միջազգային մակարդակներում սպորտի զարգացման համար, որը նպաստել է երիտասարդների բարեկեցությանը, հանդուրժողականությանը, փոխըմբռմանը, ինչպես նաև աշխարհի երկրների խաղաղությանը և փոխադարձ հարգանքին։
Ավստրալիայի շքանշանի սպա (1995 թվականի հունիսի 12–ին)՝ ի նշան երախտագիտության սպորտի և օլիմպիական շարժման առաջընթացի գործում մատուցած ծառայության ։
Ավստրալիայի շքանշանի անդամ (1989 թվականի հունիսի 12–ին)՝ ի նշան երախտագիտության թիավարման սպորտում մատուցած ծառայության։
Հարյուրամյակի շքանշան (Ավստրալիա, 2001 թվականի հունվարի մեկ)՝ Ավստրալիայում սպորտի զարգացմանը նպաստելու համար։
Ոսկե օլիմպիական շքանշան (2000 թվական)։
Պատվո FISA  շքանշան (2000 թվական)։


== Ծանոթագրություններ ==


== Տես նաև ==
Միջազգային օլիմպիական կոմիտե


== Արտաքին հղումներ ==
MR JOHN COATES, AC
Մոլլի Սիմս

Մոլլի Սիմս (անգլ.՝ Molly Sims, մայիսի 25, 1973(1973-05-25), Murray, Կենտուկի, ԱՄՆ), ամերիկյան սուպերմոդել և դերասանուհի։


== Կենսագրություն ==
Ծնվել է 1973 թվականի մայիսի 25-ին Կենտուկի նահանգում (ԱՄՆ)։ Մոդելի կարիերան Մոլլին սկսել է 19 տարեկանում։ Երկու տարի սովորելով Վանդերբիլթի համալսարանի իրավագիտության ֆակուլտետում, 1993 թվականին թողել է ուսումը՝ մոդելային կարիերան շարունակելու համար։


== Անձնական կյանք ==
2011 թվականի սեպտեմբերի 24-ից Մոլլին ամուսնացած է պրոդյուսեր Սքոթ Սթաբերի (անգլ.՝ Scott Stuber) հետ, որին նա հանդիպել է իրենց ամուսնությունից մեկ տարի առաջ։ Ամուսիններն ունեն երեք երեխա։ Որդիներն են՝ Ալան Բրուքս Սթաբեր (ծնվ. 19.06.2012) և Դուգլաս Գրեյ Սթաբեր (ծնվ. 10.01.2017), դուստրը՝ Մեյ Սքարլեթ Սթաբեր (ծնվ. 26.03.2015):


== Կարիերա ==
2000 թվականից Մոլլին վարել է MTV հեռուստաալիքի «Ոճի տուն» ծրագիրը՝ Սինդի Քրուֆորդի, Էմբեր Վալեթայի և Շալոմ Հարլոուից հետո։


== Ֆիլմագրություն ==
1998 թվականին Մոլլի Սիմսն առաջին անգամ նկարահանվել է «Առաքելությունը՝ դիմահարդարում» հեռուստասերիալում, որտեղ մարմնավորել է ինքն իրեն։ Առավել հայտնի դերասանական աշխատանքը «Լաս Վեգասն» է։


== Ծանոթագրություններ ==


== Արտաքին հղումներ ==
Official Website
Molly Sims Web Archived 2014-05-17 at the Wayback Machine., Մոլիի վերջին նորությունների, մեդիայի և ամսագրերի շապիկների ձեր աղբյուրը
«Молли Симс: FashionModelDirectory.com» (անգլերեն)։ Արխիվացված է օրիգինալից 2012-03-21-ին  
Molly Sims (անգլ.) Internet Movie Database կայքում
Molly Sims Video, Pictures, Bio, Forum
Պրեչիստոե (այլ կիրառումներ)

Պրեչիստոե, կարող է վերաբերել՝

Պրեչիստոե - քաղաքատիպ ավան Ռուսաստանի Յարոսլավլի մարզի Պերվոմայսկի շրջանի կազմում։
Պրեչիստոե - գյուղ Ռուսաստանի Սմոլենսկի մարզի Գագարինսկի շրջանի կազմում։
Պրեչիստոե - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Լանգենհագեն

Լանգենհագեն (գերմ. Langenhagen), քաղաք Գերմանիայում, Ներքին Սաքսոնիայի տարածքում։
Մտնում է Հանովեր շրջանի մեջ։ Ըստ 2015 թվականի դեկտեմբերի 31-ի մարդահամարի տվյալների քաղաքի բնակչությունը կազմում է 53, 323 մարդ։ Քաղաքը զբաղեցնում է 71.86 կմ²։ Պաշտոնական կոդը 032 41 010-ն է։
Քաղաքը բաժանված է 6 քաղաքային գոտիների։


== Պատմություն ==

Լանգենխագեն քաղաքի առաջին փաստացի հիշատակումը եղել է 1312 թվականի փետրվարի 15-ին Նինհագեն անվանումով (գերմ.՝ Nienhagen):
1862 թվականին քաղաքում հիմնվել է հոգեբուժական հիվանդանոց թերզարգացածների համար, որտեղ 1866-1868 թվականներին աշխատել է Նոբելյան մրցանակակիր Ռոբերտ Կոխը։ Այսօր նրան հիշում են Լանգենհագենի փողոցների և դպրոցների անվամբ։
Կլինիկայի ամենահայտնի հաճախորդը սերիական մարդասպան Ֆրից Հարմանն էր։
20-րդ դարի սկզբին Լանգենհագենը վերածվեց և տնտեսական նշանակությամբ կարևոր տրանսպորտային հանգույցի։ Եղել է երկաթուղային կայարան և Միտտելմանի ջրանցքը։
Երկրորդ համաշխարհային պատերազմից հետո քաղաքը ռմբակոծության հետևանքով գրեթե ամբողջությամբ ոչնչացվեց։
Քաղաքում գտնվում է Զիբեր Զեեն (գերմ. Silbersee), որը առաջացել է Ա2 մայրուղու շինարարության ժամանակ։ Լճի անվանումը ըստ վարկածներից մեկի տրվել է Լյուֆտվաֆեի օդաչուների կողմից, որոնք Բեռլինում թռիչքների ժամանակ կողմնորոշվում էին դրանով։


== Բնակչություն ==


== Քույր քաղաքներ ==
 Ֆրանսիա, Լե-Տրե
 Մեծ Բրիտանիա, Սաուտուարկ
 Սլովենիա, Նովո Մեստո
 Ավստրիա, Շտադլ Պաուրա
 Գերմանիա, Ռոդեվիշ
 Հունաստան, Գլոգուվ
 Բրազիլիա, Զոինվիլի
 Բոսնիա և Հերցեգովինա, Բիելինի


== Այլ ==
Լանգենհագենում գտնվում է Հանովեր-Լանգենհագեն (HAJ) միջազգային օդանավակայանը։


== Ծանոթագրություններ ==


== Արտաքին հղումներ ==
Պաշտոնական կայքէջ
Շիգա Կոգեն

Շիգա Կոգեն (ճապ.՝ 志賀高原 Շիգա կո:գեն), ճապոնական լեռնադահուկային հանգստավայր, որը տեղակայված է Նագանո պրեֆեկտուրայի Ձյոսինյեցու Կոգենի ազգային պարկում՝ Յամանոուտի ավանի մոտակայքում։
1998 թվականի Ձմեռային օլիմպիական խաղերի ընթացքում այս հանգստավայրում անցկացվել են լեռնադահուկային և սնոուբորդինգի առաջնություններ։ Ավելի քան 20 կմ երկարությամբ հանգստավայրն իր մեջ միավորում է 21 լեռնադահուկային այգի, 71 վերելակ և գոնդոլներ, բազմաթիվ լեռնադահուկային մրցուղիներ։
Դահուկային սեզոնը մեկնարկում է նոյեմբերին և ավարտվում մայիսի սկզբին։ Օդի ջերմաստիճանը հունվարին հազվադեպ է իջնում -13° ցելսիուսից։ Քամի չափազանց հազվադեպ է լինում։
Հանգստավայրն իր մեջ միավորում է 21 անկախ լեռնադահուկային այգի, որոնց միջև գործում են չվերթային ավտոբուսներ։ Զբոսայգիների մեծ մասն ունեն վերելակի իրենց տոմսերը, բայց ամեն տոմսարկղում կարելի է ձեռք բերել էլեկտրոնային տոմս, որը թույլ է տալիս շրջել բոլոր այգիներում, ինչպես նաև անվճար ավտոբուսի ճանապարհորդության իրավունք է տալիս։
Շիգա Կոգենը մի քանի գյուղեր են, որոնք բաղկացած են հիմնականում հյուրանոցներից և փոքր քանակով խանութներից և ռեստորաններից։ Որոշ ռեստորաններում և խանութներում ընդունում են վարկային քարտեր։ Հանգստավայրի միակ բանկոմատը գտնվում է Հասուիկեի փոստային բաժանմունքում, որը փակ է շաբաթ և կիրակի օրերին։
Շիգա Կոգեն շրջանում գտնվում են մի քանի երկրաջերմային աղբյուրներ, որոնց տաք ջուրը հաճախ օգտագործվում է բաղնիքներում։
Հանգստավայրից ոչ հեռու տեղակայված է Ձիգոկուդանի վայրի կապիկների այգին։ Փոքր տարածքի վրա ապրում է ճապոնական մակակների գաղութ, որոնք ժամանակի մեծ մասը ծախսում են տաք աղբյուրներում։


== Ծանոթագրություններ ==


== Արտաքին հղումներ ==
Официальный сайт курорта(ճապոներեն)(անգլ.)
Англоязычный сайт, посвящённый курорту
Վարազ-Տիրոց Բ Բագրատունի

Վարազ-Տիրոց Բագրատունի (590-646), Հայոց մարզպան 628- 634 թվականներին։ Հայոց, ապա Վրկանից մարզպան Սմբատ Բագրատունի Բազմահաղթի որդին։ Ապրել է Պարսից արքա Խոսրով 2-րդ Փարվեզի պալատում, եղել նրա մատռվակը։
Քուշանների դեմ հոր տարած հաղթանակի առթիվ ստացել է «Զավիտյան Խոսրով» («հավերժ հաղթանակ» կամ «հավիտյան Խոսրովին հավատարիմ» իմաստով) պատվանունը։ Հայոց տանուտեր և մարզպան է դարձել Կավատ Բ-ի օրոք։ Օգտվելով պարսկ․ տերության թուլացումից՝ սպարապետ Թեոդորոս Ռշտունու հետ վարել է անկախ քաղաքականություն։ Ըստ պատմիչ Սեբեոսի, նրա օրոք երկիրը շենացել է։ Շուտով Վարազ-Տիրոց Բագրատունու դեմ պայքար է սկսել Ատրպատականի պարսիկ մարզպան Խոռոհ Որմիզդի որդի Ռոստոմը, որը նպատակադրվել էր դառնալ Հայոց մարզպան։ Վարազ-Տիրոց Բագրատունին ստիպված է եղել ընտանիքի հետ Դվինից անցնել Տարոն, ապա Կոստանդնուպոլիս, որտեղ նրան պատվով հյուրընկալել է Հերակլիոս կայսրը։ Սակայն Հերակլիոսի դեմ ապստամբություն կազմակերպելու մեղադրանքով Վարազ-Տիրոց Բագրատունին աքսորվել է Աֆրիկա։
646 թվականին, աքսորից վերադառնալով Կոստանդնուպոլիս, ծպտյալ եկել է Հայաստան և հաստատվել Տայքում։ Կոստաս 2-րդ կայսրը հրամայել է փախուստի համար ձերբակալել Վարազ-Տիրոց Բագրատունուն, բայց Հայոց կաթողիկոս Ներսես Գ Տայեցու միջնորդությամբ նա կայսերն ուղարկել է հավատարմության գրավոր երդում, նշանակվել Հայոց իշխան, ստացել կյուրոպաղատի կոչում և արծաթե գահ։ Հանկարծամահ է եղել մինչև կայսեր, հրովարտակի տեղ հասնելը։


== Տես նաև ==
Վարազ-Տիրոց Բագրատունի (այլ կիրառումներ)
Բագրատունիների տոհմածառ


== Գրականություն ==
Cyrille Toumanoff, Les dynasties de la Caucasie chrétienne de l'Antiquité jusqu'au xixe siècle։ Tables généalogiques et chronologiques, Rome,‎ 1990, p. 122.


== Ծանոթագրություններ ==
Յոն Քաջ

Յոն Քաջ (Յոան) (Ioan Viteaz), Յոան Հայ (հակառակորդները կոչել են նաև Անգութ, Ահարկու, հունվարի 1, 1521 կամ 1520-ականներ - հունիսի 14, 1574, Roșcani, Băneasa, Covurlui County, Գալաց, Ռումինիա), զորավար, քաղաքական գործիչ, Մոլդովայի հոսպոդար 1572 թվականից։ Շտեֆան Մեծի և լեհահայ Սերեբկովիչի գերդաստանի շառավիղ։ 1551 թվականին փորձել է տիրանալ Մոլդավական իշխանության գահին։ 1560-ական թվականների կեսին թուրքական կառավարությունը նրան աքսորել է Հռոդոս, բայց հետագայում, դժգոհ լինելով Մոլդովայի իշխանի լեհական կողմնորոշումից, Յոն Քաջին է հանձնել իշխանական գահը։ Յոն Քաջը դաժանորեն ճնշել է նախկին իշխանի գլխավորությամբ իր դեմ պայքարող բոյարների խռովությունները, ստրատեգիական նպատակով մայրաքաղաքը Սուչավայից տեղափոխել Յասսի (Յաշ), Մոլդովային միացրել Խոտինի բերդը, ստեղծել իշխանական խորհուրդ, բռնագրավել վանքապատկան կալվածները, իր պատկերով կտրել պղնձյա դրամ, մանր հողատեր գյուղացիներից հավաքագրել ուժեղ բանակ։ ժողովուրդը Յոն Քաջին տվել է «Մոլդովայի հայր» պատվանունը։ Երկիրն ամրապնդող այդ քաղաքական, տնտեսական և ռազմական միջոցառումներից հետո, Յոն Քաջը մերժել է Սելիմ II սուլթանի պահանջը՝ կրկնապատկելու վճարվող հարկերը, և փորձել է եվրոպական տերությունների դաշնակցություն ստեղծել օսմանյան Թուրքիայի դեմ։
Դնեպրի կազակներից ստանալով ռազմական օգնություն՝ Յոն Քաջը 1574 թվականի ապրիլին Ժիլիշտե գյուղի մոտ ջախջախել է սուլթանի հրամանով Մոլդովա ներխուժած Նիկոպոլի սանջակի փաշայի, Վալաքիայի և Տրանսիլվանիայի իշխանների միացյալ ուժերը, մտել է Վալաքիա և գրավել Բուխարեստը, ապա Լրպուշնայի, Տիգինայի (Բենդերի) և Աքքերմանի մոտ պարտության մատնել օգնության եկած թուրքական զորքերին։ Սակայն Սելիմ II-ը նրա դեմ է հանել Ռումելիի բեկլարբեկ Ահմեդ փաշային և Ղրիմի խանի եղբայր Ադիլ Գիրեյին, որոնց 200 հազարանոց բանակի դեմ, 1574 թվականի հունիսին Կահալ լճի մոտ կայացած արյունահեղ ճակատամարտից հետո, Յոն Քաջը ստիպված նահանջել է Ռոշկան։ Հավատալով թշնամու կեղծ երդմանը՝ Յոն Քաջը ներկայացել է օսմանյան զորաբանակի հրամանատարի վրանը և դաշունահարվել։ Յոն Քաջի կյանքին ու գործունեությանն է նվիրված Բ․ Պ․ Հաշդեուի «Յոան իշխան Ահարկու» (1865, ռում․) մենագրությունը։ Յոն Քաջի կերպարը մարմնավորվել է գեղանկարչության (Գ․ Լաբին), քանդակագործության (Մ․ Բուտուրոյու, Զ․ Մեդրեա), երաժշտության (Դ․ Դումիտրեսկու), գրականության (Է․ Կամելար, Մ․ Ժոլդկա) մեջ։


== Գրականություն ==
Կամենից, Տարեգիրք հայոց Լեհաստանի եւ Ռումէնիոյ..., հրատարակիչ՝ Ղևոնդ Ալիշան, Վենետիկ, 1896։
Գրիգորյան Վ., Յաշ քաղաքում հայկական դատարանի մասին վկայող մի ուշագրավ վավերագիր, «Տեղեկագիր ՀԽՍՀ ԳԱ հասարակական գիտության», 1961, համար 9։
Պատիկի Չեպելսկիե

Պատիկի Չեպելսկիե (ռուս.՝ Патики Чепельские), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիլանչինո

Բիլանչինո (իտալերեն՝ Lago di Bilancino) լիճ Իտալիայում։ Գտնվում է Տոսկանա մարզի Ֆլորենցիա գավառում։
Տեղակայված է Բարբերինո դի Մուջելլո կոմունայից ոչ շատ հեռու, ծովի մակարդակից բարձր է 252 մետր։ Մակերեսը կազմում է 5 կմ²։ Առավելագույն խորությունը 31 մետր է։


== Արտաքին հղումներ ==
Bilancino lago di Toscana Archived 2012-04-15 at the Wayback Machine. (իտալ.)
Architetture del '900 Regione Toscana, con foto (իտալ.)
Բիլիարդ

Բիլիարդ, կամ բիլլիարդ (ֆր.՝ billard, ծագումը ֆր.՝ bille — գնդակ կամ ֆր.՝ billette, billart — փայտ), բիլիարդի տարբեր տեսակները և կանոնների կոլեկտիվ անունը։ Բոլոր բիլիարդի տեսակներում պետք է կիի օգնությամբ գնդակին հարվածել։ Բիլիարդի հայրենիքը համարվում է Հնդկաստանը և Չինաստանը։ Այն զարգացնում է ուղեղի ճարպկություն, դիպուկություն և հնարամտություն։ Բիլիարդի սեղանը պատված է մահուդով կամ ֆլանելով։ Որոշ բիլիարդի տեսակներում շրջակողերին փորված է 6 անցք, որոնցից կախված են գնդապարկերը։


== Գլխավոր տեսակներ ==
Կարամբոլ (ֆրանսիական բիլիարդի տեսակ)
Ռուսական բիլիարդ
Սնուկեր (անգլիական բիլիարդի տեսակ)
Անգլիական բիլիարդ
Փուլ
Կաիզա (ֆիննական բիլիարդի տեսակ)
Նովուս (մերձբալթյան բիլիարդի տեսակ)


== Ծանոթագրություններ ==
Մոնտանո Անտիլիա

Մոնտանո Անտիլիա (իտալերեն՝ Montano Antilia), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 2219 մարդ, բնակչության խտությունը կազմում է 67 մարդ/կմ²։ Զբաղեցնում է 33 կմ² մակերես։ Փոստային ինդեքս՝ 84060, հեռախոսային կոդ՝ 0974։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==